Projektfeladat - Szakmai döntő 2019

Készítette: Dull Károly XV. csoport

Projektfeladatként állomást terveztem a Gyermekvasútra, mely a Vadaspark nevet kapta és a Budakeszi Vadasparknál építettem fel. A rengeteg kiránduló miatt esett ide a választás, s így közvetlen kapcsolat lesz Vadaspark és a Gyermekvasút között. Az állomás hurokszerkezetű, ahol mindig az óramutató járásával ellenkező irányú forgalom van. A hurokszerkezet a gyorsabb fordulást segíti elő. Vadaspark állomást Szépjuhásznéról kiágazó harmadik vágánnyal kötöm össze.

A 3 km-es szakaszt 10 perc alatt teszi meg a vonat. A menetrendet úgy alakítottam, hogy Szépjuhásznéról ingavonat közlekedik többször egy nap, de lesz olyan vonat is, ami Hűvösvölgyből, illetve Széchenyihegyről érkezik közvetlenül.

Biztosítóberendezésnek Dominó 67-et választottam, ez a D55-nek egy tolatóvágányúttal kiegészített változata. A két állomás közötti azonos sorozatú biztosítóberendezés előnye, hogy a szembemenesztés kizárható, és a Vadaspark állomásra beszerelt ELPULT ségítségével Szépjuhásznéról távvezérelt lehet az állomás, ha nincs elég szolgálatos pajtás.

Tömegközlekedéssel jelenleg 1 km-es sétával érhető el Vadaspark, a legközelebbi buszmegállótól (22, 22A, 222), az új állomással viszont közvetlenül a Vadaspark bejáratához érkezik az utas.

Az ide érkező vonatok a „vadasvonat” nevet kapták, hiszen a Vadasparkba közlekednek, ezeknek a díjszabása egy kicsit más, mint a normál. Az ingavonat ára 600Ft, a közvetlenül a végállomásról érekező vonatoké pedig 1000Ft a felnőtteknek. A gyerekek féláron utazhatnak.

Az állomás nyolcszögletű, benne pénztár, váróterem büfével és mellékhelyiség található. Az állomás falát színes gőzmozdonyok díszítik, vidám hatást keltve. Az állomás aluljárón át közelíthető meg az utasok biztonsága érdekében.